ТР Кече һәм урта эшкуарлык комитетының яңа рәисе билгеләнде

	Татарстан Президенты Указы нигезендә Линар Якупов Татарстан Республикасы Кече һәм урта эшкуарлык комитеты рәисе итеп билгеләнде.	 Якупов Линар Габделнур улы 1974 елның 30 гыйнварында Татарстанның Балтач районы үзәгендә туган. Малайзия Халыкара ислам университетын тәмамлаган, икътисадчы.   Хезмәт эшчәнлеген Малайзия Халыкара ислам университеты каршындагы Бизнес-инкубаторның баш идарәчесе урынбасары һәм бер үк вакытта халыкара компаниянең директор идарәчесе буларак 2000 елда башлый.   2001-2002 елларда “Малко” ЯАҖ генераль директоры булып эшли. 2003-2009 елларда “Татинтелком” ЯАҖ коммерция директоры, генераль директор урынбасары, генераль директор вазифаларын башкаручы, финанс директоры, Директорлар советы әгъзасы була.   2008-2010 елларда Россия Ислам университеты каршындагы Россия ислам икътисады һәм финанслар үзәге директоры булып эшли. 2006 елдан – “Линова” инвестиция финанс компаниясе ҖЧҖ генераль директоры, дип хәбәр итә ТР Президентының матбугат хезмәте. 

Татар-информ

	№   | 04.03.2011	


